Možné interakcie medzi liekmi Neurotop Retard a Milurit.
Dobrý deň. Po operácii mozgu mi bol nasadený užívať Neurotop retard 2x300 mg.K tomu mi ešte pribudol pre dg.DNA Milurit 300 mg.Je možné ich spolu s prihliadnutím k operovanému mozgu bezpečne užívať ?, nakoľko ma upozorňuje Zdravotná poisťovňa na ich vzájomné nežiaduce interakcie. Ďakujem za odpoveď.
Dobrý deň,
ďakujeme za Vašu otázku.
Výrobcovia v písomných informaciách o liekoch neuvádzajú vplyv na liečbu pri ich súčasnom užívaní.
Keďže nepoznám Váš celkový zdravotný stav a tieto lieky sú viazané na lekársky predpis, odporúčam Vám kontaktovať priamo predpisujúceho lekára a konzultovať uvedenú skutočnosť s ním. On bude vedieť danú interakciu vyhodnostiť vzhľadom k Vášmu zdravotnému stavu a rozhodne o ďalšom postupe.
S pozdravom
PharmDr. Patrícia Čečková